Diari Oficial de la Generalitat Valenciana


Sumari del DOGV 7150, del 12-11-2013 (2013/10469)

ORDE 18/2013, de31 d'octubre, de la Conselleria de Benestar Social, de modificació de l'Orde 13/2010, de 17 de maig, de la Conselleria de Benestar Social, per la qual es creen, modifiquen i suprimixen diversos fitxers de caràcter personal responsabilitat de la Conselleria de Benestar Social, per modificació d'un fitxer de dades de caràcter personal.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2013/10/31/18/dof/vci/html**

### Dades del document

Número de DOGV
:   7150

Data del DOGV
:   12-11-2013

Secció del DOGV
:   I. DISPOSICIONS GENERALS

Número del document
:   2013/10311


Data del document
:   31-10-2013

Organisme emissor
:   Conselleria de Benestar Social

Tipus de document
:   Ordre

Anàlisi jurídica

 Descriptors 

:   * Conselleria de Benestar Social
    * dades personals
    * base de dades
    * legislació

ORDE 18/2013, de31 d'octubre, de la Conselleria de Benestar Social, de modificació de l'Orde 13/2010, de 17 de maig, de la Conselleria de Benestar Social, per la qual es creen, modifiquen i suprimixen diversos fitxers de caràcter personal responsabilitat de la Conselleria de Benestar Social, per modificació d'un fitxer de dades de caràcter personal. [2013/10709]  
La Llei Orgànica 15/1999, de 13 de desembre, de Protecció de Dades de Caràcter Personal, establix un conjunt de mesures per a garantir i protegir el dret fonamental a l'honor, a la intimitat personal i familiar i a la pròpia imatge, previst per la Constitució espanyola en l'article 18, aplicable tant als fitxers informatitzats com als manuals estructurats que continguen dades de caràcter personal.  
  
És responsabilitat de les administracions públiques allò concernent a la creació o supressió de fitxers de dades de caràcter personal que usen en l'exercici de les seues funcions.   
L'article 20 de la Llei Orgànica 15/1999 establix que la creació, modificació o supressió dels fitxers de les administracions públiques únicament podrà fer-se per mitjà de disposició de caràcter general publicada en el Boletín Oficial del Estado o diari oficial corresponent.  
  
El Reglament aprovat per Reial Decret 1720/2007, de 21 de desembre, que desplega la Llei Orgànica 15/1999, de 13 de desembre, de Protecció de Dades de Caràcter Personal, determina en l'article 54 el contingut que haurà de regular-se a través de la disposició o acord pel qual es cree el fitxer.  
El Decret 96/1998, de 6 de juliol, del Govern Valencià, pel qual es regulen l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de l'administració de la Generalitat Valenciana, determina en els articles 10 i següents el procediment d'inscripció en este últim dels fitxers informatitzats de dades personals creades o gestionades pels distints òrgans o entitats de la Generalitat, així com la potestat per a l'aprovació de la disposició de caràcter general per mitjà de la qual es creen els fitxers automatitzats, l'exercici dels quals recau en la conselleria competent per raó de la matèria.  
Per Orde 13/2010, de 17 de maig (DOCV 6289, 15.06.2010), de la Conselleria de Benestar Social, es va ordenar la creació, modificació i supressió de diversos fitxers de caràcter personal responsabilitat de la Conselleria de Benestar Social.  
Posteriorment, per Orde 5/2012, de 2 de febrer, de la Conselleria de Justícia i Benestar Social (DOCV 6711, 10.02.2012), es va procedir a la modificació de l'annex I de l'Orde 13/2010, de 17 de maig, de la Conselleria de Benestar Social.  
Finalment, mitjançant l'Orde 15/2012, de 18 de juny, de la Conselleria de Justícia i Benestar Social, de modificació per la creació d'un nou fitxer de l'Orde 13/2010, de 17 de maig, de la Conselleria de Benestar Social, per la qual es creen, modifiquen i suprimixen diversos fitxers de caràcter personal responsabilitat de la Conselleria de Benestar Social, es va crear un nou fitxer denominat Menors infractors, que arreplega el control, gestió i administració de la informació, coordinació i seguiment de les mesures imposades pels òrgans judicials a menors infractors i la gestió d'ingressos i reserves d'estos menors en centres de reeducació de la Comunitat Valenciana.  
Ara pertoca modificar el nivell de seguretat assignat inicialment a este fitxer, per no concórrer cap de les circumstàncies previstes en l'article 81 del Reglament de la Llei Orgànica 15/1999 per a l'adopció de les mesures de seguretat de nivell alt, i cal modificar novament l'Orde 13/2010, de 17 de maig, de la Conselleria de Benestar Social, per a fer efectiva esta modificació.  
  
Per això, en aplicació del que disposa la Llei Orgànica 15/1999, així com en el seu reglament de desplegament, d'acord amb el que establix l'article 28.e) de la Llei 5/1983, de 30 de desembre, del Consell i una vegada complits els tràmits previstos en l'article 12 del Decret 96/1998, de 6 de juliol, del Consell, i conforme amb el Consell Jurídic Consultiu de la Comunitat Valenciana.  
ORDENE  
  
Article únic. Modificació de l'annex I de l'Orde 13/2010, de 17 de maig, de la Conselleria de Benestar Social, per la qual es creen, modifiquen i suprimixen diversos fitxers de caràcter personal responsabilitat de la Conselleria de Benestar Social  
Es modifica l'apartat 43. Fitxer: Menors infractors, que queda redactat com s'indica en l'annex únic de la present orde, a fi de rebaixar al grau mitjà el nivell de seguretat assignat inicialment a este fitxer, per no concórrer les circumstàncies exigides per la legislació orgànica sobre dades de caràcter personal i la normativa que la desplega per a l'assignació del nivell de seguretat alt als fitxers de titularitat pública.  
  
  
  
DISPOSICIONS ADDICIONALS  
  
Única. Inscripció en el Registre General de Protecció de Dades  
La modificació del fitxer a què es referix esta orde serà notificada a l'Agència de Protecció de Dades per a la seua corresponent inscripció en el Registre General de Protecció de Dades al qual es referix l'article 39.2.a de la Llei Orgànica 15/1999, de 13 de desembre, de Protecció de Dades de Caràcter Personal.  
  
  
DISPOSICIÓ FINAL  
  
Única. Entrada en vigor  
La present orde entrarà en vigor l'endemà de la seua publicació en el Diari Oficial de la Comunitat Valenciana.  
  
València, 31 d'octubre de 2013  
  
La consellera de Benestar Social  
ASUNCIÓN SÁNCHEZ ZAPLANA  
  
  
Annex únic  
Modificació de l'apartat 43. Fitxer: Menors infractors  
  
43. Fitxer: Menors infractors.  
  
1. Denominació i finalitat  
Denominació: Menors infractors.  
Finalitat i usos previstos: control, gestió i administració de la informació, coordinació i seguiment de les mesures imposades pels òrgans judicials a menors infractors i de la gestió d'ingressos i reserves de menors infractors en centres de reeducació de la Comunitat Valenciana.  
  
2. Origen i procediment d'arreplega de les dades  
Persones i col·lectius afectats: menors infractors.  
Procediment d'arreplega de dades: s'arreplegaran les dades dels menors infractors o dels seus representants legals, altres persones físiques (familiars, parents, representants processals de la persona interessada), entitats privades sense ànim de lucre i administracions públiques.  
  
  
3. Estructura bàsica del fitxer i sistema de tractament utilitzat  
Dades de caràcter identificatiu: DNI o NIE, nom i cognoms, dades de contacte (direccions postals, telèfons, fax, correu electrònic).  
  
Altres tipus de dades: data de naixement, sexe, dades de família, dades professionals i acadèmiques, dades relatives als assumptes judicials, delictes comesos i mesures imposades.   
Sistema de tractament: mixt.  
  
4. Comunicacions de dades previstes  
Direcció General del Menor en l'àmbit de les seues competències.  
A altres administracions públiques, centres de reeducació de menors i entitats col·laboradores sense ànim de lucre.  
  
5. Transferències internacionals de dades previstes a tercers països  
Cap.  
  
6. Responsabilitat del fitxer  
Conselleria amb competències en matèria de reeducació de menors i direcció general competent en matèria de reeducació de menors.  
  
  
7. Drets d'oposició, accés, rectificació i cancel·lació  
Les sol·licituds d'exercici dels drets d'oposició, accés, rectificació i cancel·lació s'han de presentar en la direcció general competent en matèria de reeducació de menors de la conselleria amb competències en matèria de reeducació de menors. La seua adreça postal i telèfon estan publicats en el portal web de la conselleria amb competències en matèria de reeducació de menors.  
  
8. Mesures de seguretat  
A este fitxer li resulten aplicables les mesures de seguretat de nivell mitjà previstes en el Reial Decret 1720/2007, de 21 de desembre, pel qual s'aprova el Reglament de desplegament de la Llei Orgànica 15/1999, de 13 de desembre, de Protecció de Dades de Caràcter Personal, per la qual cosa és procedent rebaixar el nivell de seguretat alt que inicialment se li ha assignat.


Còpia Permalink ELI